**Naoto Kan** (jap. 菅直人, s. 10. lokakuuta 1946) oli Japanin pääministeri kesäkuusta 2010 elokuuhun 2011. Kan on toiminut urallaan myös Japanin terveys- ja valtiovarainministerinä.

Elämäkerta
----------

Kan syntyi Yamaguchin prefektuuriin kuuluvassa Uben kaupungissa. Hänen isänsä oli paikallinen liikemies. Kan valmistui Tokion teknillisestä instituutista vuonna 1970, ja pian tämän jälkeen hänestä tuli arvostettu poliittinen aktivisti, joka kampanjoi erityisesti feminismin ja ympäristöasioiden puolesta. Kan valittiin Japanin parlamenttiin vuonna 1980 neljännellä yrittämällään entisen Sosiaalidemokraattisen federaation listoilta.

Kan toimi Japanin terveysministerinä vuonna 1996. Tuolloin hän paljasti 1980-luvulla tapahtuneen skandaalin, jonka seurauksena useat japanilaiset saivat verensiirron seurauksena HI-viruksen. Kanin tutkimuksissa paljastui, että monet terveydenhuollon päättäjistä tiesivät tartuntariskin useita vuosia, ennen kuin saastuneen veren käyttö kiellettiin. Kanista tuli paljastuksen jälkeen yksi Japanin suosituimmista poliittisista vaikuttajista.

Vuonna 1998 Kanin julkisuuskuvaa romutti hänen väitetty avioliiton ulkopuolinen suhteensa uutisankkuriin. Kan kielsi väitteet, joita esitettiin, kun hän kampanjoi uuden Japanin demokraattisen puolueen puheenjohtajan paikasta. Toistamiseen Kan oli puoluejohtajana, kun demokraattinen puolue haastoi vuoden 2003 parlamenttivaaleissa Junichiro Koizumin liberaalidemokraattisen puolueen. Kan erosi kuitenkin puolueensa puheenjohtajan paikaltaan seuraavana vuonna, kun kävi ilmi, että hän ei ollut terveysministerinä ollessaan maksanut kaikkia eläkkeitä. Vaikka teko oli tahaton ja summat pieniä, Kan erosi, ettei vahingottaisi puoluettaan enempää. Sovittaakseen tekonsa Kan leikkasi hiuksensa, pukeutui perinteiseen buddhalaiseen asuun ja kävi Shikokun pyhiinvaellusreitin, johon kuuluu 88 maalaistemppeliä.

Kan nousi toistamiseen hallitukseen vuonna 2009, kun hänet nimitettiin Yukio Hatoyaman varapääministeriksi. Kanista tuli samalla myös uuden budjettia valvovan viraston johtaja. Tammikuussa 2010 Kan nimitettiin valtiovarainministeriksi terveysongelmien takia eronneen Hirohisa Fujiin tilalle. Hatoyama jätti pääministerin paikan kesäkuussa 2010, kun demokraattisen puolueen kannatus oli laskussa, eikä Hatoyama pystynyt toteuttamaan vaalilupaustaan Yhdysvaltain Okinawan tukikohdan lakkauttamisesta. Kan valittiin demokraattisen puolueen uudeksi puheenjohtajaksi ennen Shinji Tarutokoa äänin 291–129. Japanin parlamentti hyväksyi Kanin uudeksi pääministeriksi 4. kesäkuuta ja Kanin hallitus nimitettiin virkaansa neljä päivää myöhemmin.

Kan sai pääministerinä ollessaan runsaasti kritiikkiä vuoden 2011 tsunamikatastrofin ja sitä seuranneen ydinvoimalaonnettomuuden hoidosta. Häntä kritisoitiin myös huonosta taloudenhoidosta ja julkisen velana kasvusta. Hänen kannatuksensa oli laskenut jo alle 20 prosenttiin, kun hän ilmoitti eroavansa Demokraattisen puolueen johtajan paikalta ja samalla siis pääministerin tehtävistä.

Lähteet
-------

1. ↑  Demetriou, Danielle: Naoto Kan: Profile *Telegraph.co.uk*.  4.6.2010. Telegraph Media Group. Viitattu 8.6.2010. (englanniksi)
2. ↑  WuDunn, Sheryl: Japanese Aide Gains Favor By Fighting the Bureaucrats *NYTimes.com*.  11.10.1996. The New York Times Company. Viitattu 8.6.2010. (englanniksi)
3. 1 2 3  Tudor, Alison & McCallum, Kenneth: Japan Taps Successor to Ailing Finance Chief *The Wall Street Journal*.  7.6.2010. Dow Jones & Company, Inc. Viitattu 8.6.2010. (englanniksi)
4. ↑  Profile: Naoto Kan *BBC News*.  10.5.2004. BBC. Viitattu 8.6.2010. (englanniksi)
5. ↑  Kan to head key Japan agency *Taipei Times*.  6.9.2009. Viitattu 8.6.2010. (englanniksi)
6. 1 2  Kanista Japanin pääministeri *Yle Uutiset*.  8.6.2010. Helsinki:  Yleisradio. Viitattu 5.6.2010.
7. ↑  Fackler, Martin: Finance Chief Chosen as Next Japanese Leader *NYTimes.com*.  3.6.2010. The New York Times Company. Viitattu 8.6.2010. (englanniksi)
8. ↑  Japanin hallitukseen uusia nimiä *Yle Uutiset*.  8.6.2010. Helsinki:  Yleisradio. Viitattu 8.6.2010.
9. ↑  Arvostelun kohteeksi joutunut pääministeri jättää tehtävänsä Japanissa *HS.fi*.  26.8.2011. Helsinki:  Sanoma company. Viitattu 26.8.2011.
10. ↑  Japanin pääministeri eroaa *YLE Uutiset*.  26.8.2011. Helsinki:  Yleisradio. Viitattu 26.8.2011.

Aiheesta muualla
----------------

* Kuvia tai muita tiedostoja aiheesta **Naoto Kan** Wikimedia Commonsissa

* Viralliset kotisivut (japaniksi)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Japani Japanin pääministerit |
| --- |
|  |
| Japanin keisarikunta(1868–1947) | 

|  |  |
| --- | --- |
| Meiji-kausi | 
* H. Itō
* Kuroda
* *Sanjō*
* Yamagata
* Matsukata
* H. Itō
* *Kuroda*
* Matsukata
* H. Itō
* Ōkuma
* Yamagata
* H. Itō
* *Saionji*
* Katsura
* Saionji

 |
|  |
| Taishō-kausi | 
* Katsura
* Saionji
* Katsura
* Yamamoto
* Ōkuma
* Terauchi
* Hara
* *Uchida*
* Takahashi
* To. Katō
* *Uchida*
* Yamamoto
* Kiyoura
* Takaaki
* Wakatsuki

 |
|  |
| Shōwa-kausi | 
* G. Tanaka
* Hamaguchi
* *Shidehara*
* Hamaguchi
* Wakatsuki
* Inukai
* *Takahashi*
* Saitō
* Okada
* *Gotō*
* Okada
* Hirota
* Hayashi
* Konoe
* Hiranuma
* N. Abe
* Yonai
* Konoe
* Tōjō
* Koiso
* K. Suzuki
* Higashikuni
* Shidehara
* Yoshida

 |

 | Pääministerin tunnus |
|  |
| Japani(1947→) | 

|  |  |
| --- | --- |
| Shōwa-kausi | 
* Katayama
* Ashida
* Yoshida
* I. Hatoyama
* Ishibashi
* Kishi
* Ikeda
* Satō
* K. Tanaka
* Miki
* T. Fukuda
* Ōhira
* *M. Itō*
* Z. Suzuki
* Nakasone
* Takeshita

 |
|  |
| Heisei-kausi | 
* Uno
* Kaifu
* Miyazawa
* Hosokawa
* Hata
* Murayama
* Hashimoto
* Obuchi
* *Aoki*
* Mori
* Koizumi
* S. Abe
* Y. Fukuda
* Asō
* Y. Hatoyama
* Kan
* Noda
* S. Abe

 |
|  |
| Reiwa-kausi | 
* Suga
* Kishida

 |

 |

 |


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Israel
* Yhdysvallat
* Japani
* Tšekki
* Korea

 |
|  |
| Tieteilijät | 
* CiNii

 |
|  |
| Muut | 
* IdRef

 |

 |